Man beseer na bakkie in sinkgat valFoto: ER24 ŉ Woordvoerder van ER24, Werner Vermaak, sê paramedici is kort voor 6:00 Dinsdagoggend na die toneel ontbied. Vermaak sê slegs die agterkant van die bakkie was op die teer. Die bestuurder van die bakkie kon daarin slaag om uit die voertuig te klim voor paramedici op die toneel gekom het. Die man was glo op pad werk toe, toe die voorval plaasgevind het. Volgens omstanders het die sinkgat laat gistermiddag begin inval en is dit nie behoorlik afgesper nie. Dit het glo deur die nag met water gevul, wat dit moeilik sigbaar gemaak het. Die bestuurder van die bakkie is op die toneel vir beserings en skok behandel voor hy na die Wentworth-hospitaal geneem is vir verdere behandeling.